CELEX: 32010R0357
Language: et
Date: 2010-04-23 00:00:00
Title: Komisjoni määrus (EL) nr 357/2010, 23. aprill 2010 , millega muudetakse 4. märtsi 2010 . aasta määrust (EL) nr 185/2010, millega nähakse ette meetmed lennundusjulgestuse ühiste põhistandardite rakendamiseks (EMPs kohaldatav tekst)

27.4.2010   
            
            
               ET
            
            
               Euroopa Liidu Teataja
            
            
               L 105/10
            
         KOMISJONI MÄÄRUS (EL) nr 357/2010,
   23. aprill 2010,
   millega muudetakse 4. märtsi 2010. aasta määrust (EL) nr 185/2010, millega nähakse ette meetmed lennundusjulgestuse ühiste põhistandardite rakendamiseks
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 3,
   ning arvestades järgmist:
   
               (1)
            
            
               Komisjoni 8. augusti 2008. aasta määrus (EÜ) nr 820/2008, millega nähakse ette meetmed lennundusjulgestuse ühiste põhistandardite rakendamiseks, (2) sisaldab turvaeeskirju vedelike ja avamist tuvastada võimaldavate kottide varude jaoks. Kõnealune määrus tunnistatakse aga alates 29. aprillist 2010 kehtetuks.
            
         
               (2)
            
            
               Määrus (EÜ) nr 820/2008 asendatakse komisjoni 4. märtsi 2010. aasta määrusega (EL) nr 185/2010, millega nähakse ette üksikasjalikud meetmed lennundusjulgestuse ühiste põhistandardite rakendamiseks (3). Määrus (EL) nr 185/2010 ei sisalda turvaeeskirju vedelike ja avamist tuvastada võimaldavate kottide varude jaoks.
            
         
               (3)
            
            
               Selleks et kaitsta tsiviillennundust ebaseadusliku sekkumise eest, mis ohustab tsiviillennundusjulgestust, tuleks säilitada turvaeeskirjad, mida kohaldatakse ELi lennujaamade lennualadel müüdavate vedelike, aerosoolide ja geelide ning avamist tuvastada võimaldavate kottide varude suhtes. Seepärast on need vaja hõlmata määrusega (EL) nr 185/2010.
            
         
               (4)
            
            
               Määrust (EL) nr 185/2010 kohaldatakse alates 29. aprillist 2010. Seepärast on käesoleva määruse jõustumine kiireloomuline, kuna seda tuleks hakata kohaldama samast kuupäevast alates.
            
         
               (5)
            
            
               Seepärast tuleks määrust (EL) nr 185/2010 vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas määruse (EÜ) nr 300/2008 artikli 19 lõike 1 kohaselt loodud tsiviillennundusjulgestuse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 185/2010 lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 29. aprillist 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. aprill 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 97, 9.4.2008, lk 72.
   
      (2)  ELT L 221, 19.8.2008, lk 8.
   
      (3)  ELT L 55, 5.3.2010, lk 1.
   
      LISA
      Määruse (EL) nr 185/2010 lisa muudetakse järgmiselt:
      
                  1)
               
               
                  8. peatükki lisatakse punkt 8.3:
                  „8.3   TÄIENDAVAD JULGESTUSSÄTTED VEDELIKE, AEROSOOLIDE JA GEELIDE NING AVASTAMIST TUVASTADA VÕIMALDAVATE KOTTIDE PARDAVARUDE JAOKS
                  
                              1.
                           
                           
                              Avamist tuvastada võimaldavate kottide pardavarud tarnitakse lennualale või julgestuspiirangualale avamist tuvastada võimaldavas pakendis.
                           
                        
                              2.
                           
                           
                              Vedelikke, aerosoole ja geele ning avamist tuvastada võimaldavaid kotte kaitstakse loata juurdepääsu eest alates nende esmasest vastuvõtmisest lennualal või julgestuspiirangualal kuni nende lõppmüügini õhusõidukis.
                           
                        
                              3.
                           
                           
                              Vedelike, aerosoolide ja geelide ning avamist tuvastada võimaldavate kottide pardavarusid käsitlevate täiendavate julgestussätete üksikasjalikud sätted sätestatakse eraldi otsuses.”
                           
                        
            
                  2)
               
               
                  9. peatükki lisatakse punkt 9.3:
                  „9.3   TÄIENDAVAD JULGESTUSSÄTTED VEDELIKE, AEROSOOLIDE JA GEELIDE NING AVASTAMIST TUVASTADA VÕIMALDAVATE KOTTIDE VARUDE JAOKS
                  
                              1.
                           
                           
                              Avamist tuvastada võimaldavate kottide varud tarnitakse lennualale pardakaartide kontrollpunkti taga või julgestuspiirangualale avamist tuvastada võimaldavas pakendis.
                           
                        
                              2.
                           
                           
                              Vedelikke, aerosoole ja geele ning avamist tuvastada võimaldavaid kotte kaitstakse loata juurdepääsu eest alates nende esmasest vastuvõtmisest lennualal või julgestuspiirangualal kuni nende lõppmüügini müügikohas.
                           
                        
                              3.
                           
                           
                              Vedelikke, aerosoole ja geele ning avamist tuvastada võimaldavaid kotte käsitlevate täiendavate julgestussätete üksikasjalikud sätted sätestatakse eraldi otsuses.”